**מסמך הבהרות מס' 1**

**תשובות לשאלות הבהרה**

**מכרז פומבי מס' 09/2023 לביצוע עבודות פיתוח באזור התעשיה תימורים בקריית מלאכי**

1. בהתאם להוראות המכרז וכל דין, מתכבדת העירייה להשיב לפניות ושאלות ההבהרה שהתקבלו במועד שנקבע לכך, כדלהלן.
2. מסמך הבהרות זה מהווה חלק בלתי נפרד ממסמכי המכרז ויש לקרוא את הוראות המכרז ונספחיו בהתאם לשינויים או להבהרות המפורטות במסמך ההבהרות.
3. יש לצרף נספח הבהרות זה ליתר מסמכי המכרז כשהוא חתום בתחתית כל עמוד ע"י המציע.
4. העירייה תהיה רשאית להוסיף ולפרסם הבהרות נוספות מיוזמתה ועד למועד האחרון להגשת ההצעות. באחריות המשתתפים להתעדכן בפרסומים מעת לעת ועד למועד האחרון להגשת ההצעות.

|  |  |  |  |  |
| --- | --- | --- | --- | --- |
| **מס'** | **הזמנה / מפרט / חוזה** | **סעיף** | **פירוט השאלה** | **תשובה** |
| 1 | חוברת מכרז | 2.3.2 | חברתנו ביצעה פרויקטים כנדרש בתקופה הנדרשת בהיקפים נמוכים מעט מ 40,000,000 ₪.  יחד עם זאת , החברה ביצעה פרויקטים מעל 40,000,000 אשר התחילו בשנת 2018 (לפני הנדרש- 2019).  אנו מבקשים להפחית את הסכום הנדרש,  או לחילופין- להקדים את מועד התחלת הפרוויקטים ל 1.1.2018,  או לחילופין -להציג 3 פרויקטים מעל 30,000,000 ₪. | העירייה החליטה להקל בתנאי סף 2.3.2 כפי שיובא לקמן. בהתאם לכך העיריה תפרסם כי ביצעה הקלה בתנאי סף 2.3.2 ובהתאם לכך תפרסם את המועדים החדשים הנוגעים למכרז. יש לעקוב באתר העירוני אחרי פרסומי העירייה.    תנאי סף 2.3.2 המעודכן (לאחר הקלה) הינו כדלקמן:  **במהלך התקופה שתחילתה ביום 1.1.2017 ועד למועד האחרון להגשת ההצעות המציע ביצע והשלים פרויקט אחד לפחות של עבודות פיתוח ותשתיות אשר בוצע עבור גוף ציבורי, בהיקף כספי של לפחות 45,000,000 ש"ח ללא מע"מ, כל פרויקט.**  "**עבודות פיתוח ותשתיות**"- עבודות הכנה ופירוק עבודות עפר ומילוי מצעים, עבודות פיתוח וסלילה לרבות עבודות בטון קונסטרוקטיבי, עבודות הסדר תנועה, עבודות הנחת קווי תשתית תת קרקעיים כגון חשמל, ניקוז, ביוב, מים , כיבוי אש, תקשורת וכל הנדרש.  "**ביצע**"- משמע ביצע עבודות פיתוח ותשתיות  "**השלים**"- משמעו אחד מאלה- ניתן בגין הפרויקט חשבון סופי מאושר בידי המזמין/ מנה"פ או המפקח מטעמו עד למועד הגשת ההצעות  "**היקף כספי**"- משמעו הסכום המצטבר המופיע בחשבון הסופי או החלקי האחרון, על כלל רכיבי החשבון ההסכמים לסכום המצטבר של עבודות הפיתוח והתשתית, ללא מע"מ וללא התייקרויות.  "**גוף ציבורי**"- משמע מדינת ישראל, יחידת סמך, חברות ממשלתיות, רשויות ציבוריות, רשויות מקומיות ותאגידים עירוניים.  להוכחת עמידתו של המציע בתנאי הסף 2.3.2 דלעיל, ימלא המציע את הטבלה על גבי **טופס מס' 1 (**להלן: "**הטבלה**") וכן יצרף המציע להצעתו צילום של חשבון סופי לכל פרויקט אותו ציין בטבלה. |
| 2 | חוברת מכרז | 2.3.2 | בנוגע להגדרה: "השלים",  מאחר וחשבון סופי מותנה בסיום תהליכים ממושכים של בירוקרטיה,  אנו מבקשים להציג חשבון טרום סופי ולצרף בנוסף מכתב המלצה ו/או טופס מסירה לרשות , המעיד על סיום הפרויקט. | הבקשה אינה מתקבלת . **"השלים" משמעו אחד מאלה- ניתן בגין הפרויקט חשבון סופי מאושר בידי המזמין/ מנה"פ או המפקח מטעמו עד למועד הגשת ההצעות.** |

|  |  |  |  |  |
| --- | --- | --- | --- | --- |
| 3 | כתב הכמויות |  | לנוחות בדיקת המחירים, נבקש להעלות לאתר או לשלוח קובץ EXCEL של כתב הכמויות. | הבקשה אינה מתקבלת |
| 4 | חוברת מכרז | 1.4.4 | חוברת המכרז מכילה 580 עמודים. בבקשה להבהיר אילו עמודים להגיש במעטפה, מאחר וכל העמודים זה המון דפים. | ההצעה תכלול, בין היתר את כל מסמכי המכרז בהתאם להוראות המכרז. |
| 5 | תנאי סף | 2.3.2 | דרשתם להציג שני פרויקטים בהיקף של כ- 40 מיליון לכל אחד מהם.  נבקש לשנות את תנאי הסף ולהציג מס' פרויקטים שהיקפם המצטבר מגיע ל-40 מיליון כפי שדרשתם ואף יותר. | ראו לעיל תשובה לשאלה מספר 1 |
| 6 | תנאי סף בדבר היקף כספי מהשנים 2018-2022- | 2.5 | נדרש להציג 50 מל"ש בכל אחת מהשנים. נבקש לשנות להיקף של כ-48 מל"ש לכל אחת מהן. | העירייה החליטה להקל בתנאי סף 2.5 כפי שיובא לקמן. בהתאם לכך העיריה תפרסם כי ביצעה הקלה בתנאי סף 2.5 ובהתאם לכך תפרסם את המועדים החדשים הנוגעים למכרז. יש לעקוב אחר פרסומי העירייה באתר העירוני.  תנאי סף 2.5 (לאחר הקלה) הינו כדלקמן:  **מחזור כספי**  **למציע מחזור הכנסות בסך של לפחות 47,000,000 ₪ וזאת בכל אחת מהשנים הבאות : 2018 , 2019, 2020, 2021, 2022 .**  **לצורך הוכחת תנאי זה על המציע לצרף את נספח 1.6 המצ"ב מאושר וחתום ע"י רו"ח .**  יובהר כי בהתאם לשינוי בתנאי סף 2.5, ישונה נספח 1.6 כך שבמקום "50,000,000 ₪" יבוא: "47,000,000 ₪" |
| 7. | תנאי סף | 2.3.2 | בסעיף 2.3.2 במכרז שבנדון מופיע תנאי הסף הדורש ביצוע של שני פרוייקטים כאשר כל אחד מהם עומד על 40 מש"ח.  חברתנו הינה חברה קבלנית בסיווג ג'5. ביצענו שני פרוייקטים שבמצטבר עולים על 80 משח (אך רק אחד מהם עולה על 40 מש"ח).  נודה לשינוי תנאי הסף האמור כך שיאפשר לחברתנו להשתתף במכרז.  מבחינה מהותית ברי כי אין כל הבדל בין התנאי הנוכחי לבין תנאי הסף המוצע. בשני המקרים רק חברות מבוססות אשר ביצעו פרוייקטים בהיקפים משמעותיים יוכלו לגשת למכרז. | ראו לעיל תשובה לשאלה מספר 1 |

|  |  |  |  |  |
| --- | --- | --- | --- | --- |
| 8. | כתב כמויות |  | כתב הכמויות תומחר לפי מחירון שאינו תואם את מחירי השוק כיום. נבקש לעדכן את המחירים לפי מחירון משהב"ש עדכני (מהדורה דצמבר 2022) | כתב הכמויות יעודכן ויצורף בהתאם למחירון משב"ש דצמבר 2022.  בהתאם לכך בכל מקום במכרז בו כתוב סך של " 46,890,813.90 ₪ לא כולל מע"מ" יבוא 49,505,551.18 ₪ לא כולל מע"מ" |
| 9. | חוזה | 57 ב | בסעיף זה נאמר כי שכר החוזה אינו צמוד לממד- איך יתכן שבתקופה כזאת שמחירים יכולים להשתנות בעשרות אחוזים אין הצמדה למדד?  נבקש להצמיד חוזה זה למדד תשומות הבניה | הבקשה נדחית |
| 10. | הזמנה | 2.3.2 | חברתנו הינה חברה קבלנית בסיווג ג'5. ביצענו שני פרוייקטים שבמצטבר עולים על 80 מש"ח (אך רק אחד מהם עולה על 40 מש"ח).  נודה לשינוי תנאי הסף האמור כך שהתנאי ידרוש 2 פרוייקטים בהיקף מצטבר של 80 מש"ח סך הכול.  מבחינה מהותית ברי כי אין כל הבדל בין התנאי הנוכחי לבין תנאי הסף המוצע. בשני המקרים רק חברות מבוססות אשר ביצעו פרוייקטים בהיקפים משמעותיים של 80 מש"ח במצטבר יוכלו לגשת למכרז. | ראו לעיל תשובה לשאלה מספר 1 |
| 11. | הזמנה | 2.3.2 | נראה שהמשפט להלן נמחק באמצע – ""השלים"- משמעו אחד מאלה- ניתן בגין הפרויקט חשבון סופי מאושר בידי המזמין/ מנה"פ או המפקח מטעמו עד למועד הגשת ההצעות".  נא הבהירו את תנאי הסף כולו. | ראו לעיל תשובה לשאלה מס' 2. |
| 12. | הזמנה | 5.2 | תנאי הסף של מכרז התאגיד דורש ביצוע של 4 פרוייקטים של הנחת קווים כאשר כל אחד מהם בסך 3 מש"ח.  נודה לשינוי הדרישה ל-4 פרוייקטים כאשר כל אחד עומד 2.5 מש"ח. | הבקשה מתקבלת, יש להציג לפחות 4 פרוייקטים בהיקף כספי של 2.5 מליון ₪ לא כולל מע"מ. |
| 13 | הזמנה | 1.13 | הבהרה לענין אומדן המכרז | יובהר כי האומדן במכרז הינו **גלוי** ועומד ע"ס 45,792,634.84 ₪ לא כולל מע"מ. יובהר כי בהתאם לכך מתייתר הצורך בהכנסת אומדן לתיבת המכרזים ולא יוכנס אומדן לתיבת המכרזים . |

העירייה תהיה רשאית להוסיף ולפרסם מסמכי הבהרה שונים מיוזמתה, עד למועד האחרון להגשת ההצעות. על המשתתפים להתעדכן באתר העירייה ובמסמכי המכרז המתפרסמים מעת לעת על-ידי העירייה.

**עיריית קריית מלאכי**

**חתימה המציע: \_\_\_\_\_\_\_\_\_\_\_\_\_\_\_**

**(יש לצרף ליתר מסמכי ההצעה)**